**Z:n HALLINTO-OIKEUDELLE/YKSILÖJAOSTOLLE**

**ASIA** Valitus/oikaisuvaatimus vammaispalvelulain mukaisesta kuljetuspalvelusta

**VALITTAJA/HAKIJA**   
Nimi

Osoite

**PÄÄTÖS, JOHON MUUTOSTA HAETAAN**

päätösnumero, päivämäärä, päätöksen tehnyt viranhaltija

**VAATIMUS**

Y:n hyvinvointialueen viranhaltijan/sosiaalilautakunnan xx.xx.20xx tekemä päätös 0000 § 0 on kumottava ja X:lle on myönnettävä vammaispalvelulain mukaiset kuljetuspalvelut muun tavanomaisen elämän matkoja, eli asiointi- ja vapaa-ajan matkoja varten.

**PERUSTELUT**

X on [kerro lyhyesti ikä, vamma(t) ja toimintakyky, miten ja missä asuu ym. perustiedot].

*[Kerro, miksi ja mihin tarkoitukseen kuljetuspalveluita tarvitaan, esim.: Kaikki palvelut ja harrastusmahdollisuudet ovat pidemmän matkan päässä, eikä X voi vammansa vuoksi kulkea niihin itsenäisesti julkista joukkoliikennettä käyttäen. Kuljetuspalvelut mahdollistaisivat lisäksi X:n vierailut ystävien ja sukulaisten luona. Ilman kuljetuspalveluita harrastukset ja vierailut eivät onnistu, elleivät läheiset pysty niissä auttamaan, ja myös kaikenlainen asiointi on ilman liikkumisen tukea hyvin vaikeaa.]*

Vammaispalvelulain soveltamisalaan kuuluvalla henkilöllä, eli henkilöllä, joka tarvitsee vamman tai sairauden aiheuttaman pitkäaikaisen fyysisen, kognitiivisen, psyykkisen, sosiaalisen tai aisteihin liittyvän toimintarajoitteen johdosta välttämättä apua tai tukea tavanomaisessa elämässä, on oikeus saada tarvitsemansa kohtuullinen liikkumisen tuki, jos hänellä on erityisiä vaikeuksia liikkumisessa eikä hän pysty itsenäisesti käyttämään julkista joukkoliikennettä ilman kohtuuttoman suuria vaikeuksia, eivätkä muussa laissa tarkoitetut palvelut ole hänen yksilöllisen palvelutarpeensa ja etunsa kannalta sopivia ja riittäviä vastaamaan liikkumisen tuen tarpeeseen (VPL 2 ja 28 §:t).

Vaikka X on fyysisesti liikuntakykyinen, hänellä on kognitiivisten ja / tai sosiaalisten toimintarajoitteidensa vuoksi erityisiä vaikeuksia liikkumisessa eikä hän pysty itsenäisesti käyttämään julkista joukkoliikennettä ilman kohtuuttoman suuria vaikeuksia. X *[ei osaa lukea, ei tunne kelloa eikä ymmärrä rahan arvoa, hän ei löydä oikeaa pysäkkiä tai osaa kävellä asemalle, nousta oikeaan bussiin tai jäädä pois oikealla pysäkillä taikka kävellä pysäkiltä määränpäähän, eikä hän pysty kysymään apua vierailta ihmisiltä jne. Kerro, mitä tapahtuu, jos X on yksin julkisessa liikennevälineessä, tai millä tavalla kyydissä oleminen on mahdotonta.]* X ei näin ollen kykene itsenäisesti käyttämään julkista joukkoliikennettä ilman kohtuuttoman suuria vaikeuksia.

Vammaispalvelulain ja sen esitöiden (HE 191/2022 vp, s. 216) mukaan liikkumisen tuen, ml. kuljetuspalvelun, saamisen edellytyksenä ei ole fyysinen toimintarajoite, vaan kyseessä voi olla myös kognitiivinen, psyykkinen, sosiaalinen tai aisteihin liittyvä toimintarajoite. Arvioitaessa liikkumisen tuen saamisen edellytyksiä, ratkaisevaa on se, minkälaisia liikkumisen vaikeuksia toimintakyvyn rajoittuminen juuri kyseessä olevalle henkilölle aiheuttaa. Henkilön kyky ja tosiasiallinen mahdollisuus käyttää itsenäisesti julkista joukkoliikennettä tulee arvioida yksilöllisesti, ja arvioinnissa on otettava huomioon henkilön toimintarajoitteet sekä toimintaympäristö ja muut olosuhteet.

Vaikka vammaisella henkilöllä ei ole subjektiivista oikeutta tiettyyn liikkumisen tuen toteuttamistapaan, toteuttamistavan tulee vammaispalvelulain 1 §:n mukaisesti olla vammaisen henkilön yksilöllisen tarpeen ja edun mukainen. X: tarvitsee kognitiivisten ja / tai sosiaalisten toimintarajoitteidensa vuoksi vammaispalvelulain 29 §:n 1 mom. 1 kohdan mukaista kuljetuspalvelua. *[Kerro, miksi juuri kuljetuspalvelu on X:lle sopiva liikkumisen tuen toteuttamistapa.]* Kuljetuspalvelua on pidettävä myös X:n edun mukaisena liikkumisen tuen toteuttamistapana. *[Kerro, ettei X esimerkiksi tosiasiassa voi käyttää muita liikkumisen tuen toteuttamistapoja. Kerro myös, mikäli asiantuntija/t ovat liitteenä olevassa lausunnossaan katsoneet, että kuljetuspalvelu (saatettuna / vakiotaksioikeuden muodossa?) on X:lle välttämätön.]*

[*Kerro, mikäli X:llä on tarve vakiotaksioikeudelle tai saattajalle.* Vammaispalvelulain 29 §:n perusteluissa (HE 191/2022 vp, s. 218) todetaan, että myös kuljetuspalvelun toteuttamistavan tulee vastata vammaisen henkilön yksilöllisiin tarpeisiin. Uuden vammaispalvelulain esitöissä (HE 191/2022 vp, s. 218) viitataan kumotun ns. vanhan vammaispalvelulain (380/1987) aikana muodostuneeseen oikeuskäytäntöön kuljetuspalveluiden järjestämistavoista, esimerkiksi vakiotaksioikeudesta. Vakiotaksioikeutta koskevan ratkaisuselosteen KHO 14.2.2020/64 mukaisesti tilanteessa, jossa henkilöllä on sairauksiensa ja vammaisuutensa aiheuttamien toimintarajoitteiden ja oireiden vuoksi kohtuuttoman suuria vaikeuksia käyttää kuljetuspalvelua siinä muodossa kuin se on myönnetty, henkilölle on myönnettävä vakiotaksioikeus tai muuten järjestettävä kuljetuspalvelu hänen tarpeitaan vastaavalla tavalla. Toimintarajoitteidensa vuoksi X:n on vaikeaa sopeutua muutoksiin ja toimia hänelle vieraiden ihmisten kanssa, minkä vuoksi hän tarvitsee kuljetuspalveluun tutun kuljettajan / saattajan, joka muun muassa tuntee hänen kommunikaationsa.]  
  
Oman auton käytöllä ei ole merkitystä siten, että se oikeuttaisi hyvinvointialuetta rajaamaan kuljetuspalvelumatkoja ilman henkilön yksilöllisestä tarpeesta lähteviä perusteita alle säädetyn vähimmäismäärän, joka asiointi- ja vapaa-ajan matkojen osalta on 18 yhdensuuntaista matkaa kuukaudessa. X:n kulkeminen ja liikkuminen ei myöskään Suomessa lain tasoisena voimassa olevan YK:n vammaissopimuksen tarkoitus, keskeiset periaatteet, kuten yhdenvertaisuus, osallisuus ja itsemääräämisoikeus, sekä osallisuutta tukevia palveluita ja henkilökohtaista liikkumista koskevat artiklat 19 ja 20 huomioiden saa olla sen varassa, voivatko esimerkiksi hänen vanhempansa kuljettaa häntä. Vammaispalvelulain mukaista liikkumisen tukea tulee järjestää sopusoinnussa YK:n vammaissopimuksen ihmisoikeusvelvoitteiden kanssa, ja vammaissopimus edellyttää sopimuspuolia helpottamaan vammaisten henkilöiden henkilökohtaista liikkumista sillä tavalla kuin ja silloin kun he haluavat (20 a artikla).

X:n tarve kuljetuspalvelulle johtuu hänen vammastaan, ja hän täyttää vammaispalvelulain mukaiset liikkumisen tuen myöntämiskriteerit. Muussa laissa tarkoitetut palvelut ole hänen yksilöllisen palvelutarpeensa ja etunsa kannalta sopivia ja riittäviä vastaamaan liikkumisen tuen tarpeeseen (2 ja 28 §:t). Sosiaalihuoltolain mukaista liikkumisen tukea ei tosiasiassa ole saatavilla X:n yksilöllistä tarvetta vastaavaa määrää. X:n on vammansa vuoksi tavanomaista vaikeampaa sopeutua esimerkiksi muutoksiin, minkä vuoksi hänen etunsa mukaista on saada kuljetuspalvelu myönnettynä vammaispalvelulain mukaisena subjektiivisena oikeutena ja tarvittaessa saatettuna / vakiotaksioikeuden muodossa.  
  
Edellä mainituilla perusteilla ottaen huomioon erityisesti X:n erityiset vaikeudet liikkumisessa ja se, ettei hän pysty itsenäisesti käyttämään julkista joukkoliikennettä ilman kohtuuttoman suuria vaikeuksia sekä tarpeen liikkumisen tuelle kuljetuspalveluna Y:n hyvinvointialueen viranhaltijan/sosiaalilautakunnan päätös on kumottava ja X:lle tulee myöntää vammaispalvelulain mukainen kuljetuspalvelu.  
  
Y:n kaupungissa xxxxkuun päivänä 20xx   
  
nimi

**LIITTEET**

**Liite 1** Oikaisuvaatimuksen/valituksen kohteena oleva sosiaalityöntekijä Z:n/X:n sosiaalilautakunnan tai yksilöjaoston **x.x**.20**xx** tekemä päätös nro **x**

**Liite 2** *[Oikaisuvaatimusta/valitusta tukevat lausunnot esim. lääkäriltä, terapeuteilta jne.]*

**Liite 3**

**Liite 4…**